Joco de rolo

Un joco de rolo (JdR) es un typo de joco in que le jocatores assume le rolo de un personage in un mundo ficticie. Le personages gania varie habilitates basate super varie attributos (como fortia, dexteritate, intelligentia, charisma, etc.), que pote in alcun systemas de joco esser avantiate. Le termino designa duo typos distincte de joco. Un es un joco typicamente jocate a penna e papiro, con datos, per plure personas. Le termino equalmente designa un genere de videojocos que presenta conceptos similar.

In le jocos de rolo a penna e papiro, le participantes joca le rolos de personages in un mundo imaginari que usualmente es organisate, judicate, e a vices create per le maestro del joco, generalmente con le appoio de regulas, simple o complexe. Alcun jocos de rolo plus recente expande le poteres del jocatores ultra dictar le actiones de lor personages, faciente les "mini-maestros". A un nivello plus radical, un JdR pote haber un rotation de maestros, o nulle maestro del toto.

 Historia 
Naturalmente, le dramas interactive e improvisate includeva elementos de joco multo ante le advenimento del moderne jocos de guerra — le jocos infantil de "activitates domestic" o "indianos e vaccheros" es in essentia jocos de rolo multo simple.

Le jocos de rolo moderne ha evolvite del jocos de guerra in le initio del annos 1970. In vice de representar un esquadron de soldatos, in le jocos de rolo primitive cata marcator representava un singule personage. Cata jocator controlava le actiones de un personage. Dungeons & Dragons (abbreviate como D&D) es considerate le prime joco de rolo moderne, e ha influentiate quasi omne joco de rolo producite desde su inception in 1974.

In le prime dies del jocos de rolo, il habeva accusationes de connexiones al diabolismo e al satanismo. Esseva causate per certe jocos de rolo, specialmente Dungeons & Dragons (D&D) que permitteva al personas usar formulas magic; alcun ecclesias interpretava ille facto como si le jocos esseva un real manual pro le magia obscur.

Le jocos de rolo se jocava originalmente con un tabula, proque illos usava papiro, datos, e sovente alcun miniaturas o dischettos. De iste origines, le jocos de rolo se ha evolvite in multe directiones. Alcun systemas de JdR es complexe e essaya esser simulationes realistic; alteres pone su prioritates in balancia, personalitate, contos epic, o narration; un specific JdR usualmente essaya balanciar cata categoria.

Hodie, il ha tamben jocos de rolo pro computatores e systemas de videojocos. Il ha mesmo un typo de JdR solmente pro le computator, nominate MMO, que usa le Internet pro junger dozenas, centos, mesmo milles o milliones de jocatores.

 Typos de JdR 

Le termino "joco de rolo" pote applicar se a tres distincte generes:
 Jocos de rolo de tabula, le original typo create in le annos 1970s.
 Jocos de rolo vive, que combina le regulas de un JdR con theatro improvisational.
 Jocos de rolo de video, un typo create per usatores de computatores, que del 1970s usque hodie usualmente es tamben jocatores de JdR.

 Jocos de rolo popular 

 Genere Phantasia 
 Ars Magica
 Drakar och Demoner - JdR phantasia svedese
 Das Schwarze Auge (DSA) - Le JdR plus popular in Germania
 Dungeons & Dragons - scribite per Dave Arneson e E. Gary Gygax
 Earthdawn
 Elfquest - basate super le obras de Richard Pini e Wendy Pini
 Exalted
 Gondica - JdR phantasia svedese
 Ironclaw - Un joco de phantasia anthropomorphic occidental..
 Jadeclaw - Un joco de phantasia anthropomorphic oriental.
 MERP - basate super le obras de phantasia de J.R.R. Tolkien
 Midgard - le JdR de phantasia german le plus vetere.

 Moderne 
 AFMBE - un joco de superviventia e zombies.
 Spycraft - un joco de rolo de spionage.

 Futuro proxime 
 Cyberpunk 2020 - basate super le autores del 'future-punk' in le annos 1980s.
 Cybergeneration 
 Shadowrun - un joco de rolo que es un combination de proxime futuro e phantasia, con elfes con pistolas e magos possedite de un mal corporation.

 Scientia Fiction 
 Battletech
 Star Wars (JdR)
 Traveller - per Marc Miller

 Horror 
 Call of Cthulhu - basate super le obras de H. P. Lovecraft
 Chill
 KULT - JdR svede de horror, que ha essite traducite in le anglese. Le 'hamo del joco es "Decesso sol es comenciar."
 Vampire: The Masquerade

 Satiric 
 HackMaster - Un joco que deride jocos de phantasia del typo "Occide los e prende lor stoffa". Le nomine anglese significa "maestro de hachamento."
 Paranoia

 Systemas universal de rolo de joco 
 Amber Diceless Roleplaying - basate super le obras de Roger Zelazny
 FUDGE - "Free, Universal, Do-it-Yourself Gaming Engine" per Steffan O'Sullivan. Le nomine anglese significa "Motor de joco a bricolage gratuite e universal."
 GURPS - Le "Generic Universal Role Playing System" per Steve Jackson. Le nomine anglese significa "systema generic universal de joco de rolo."

 Alteres 
 BESM - un joco generic que specialmente supporta jocos basate in anime. Le initiales representa le parolas anglese de 'grande oculos, parve bucca'.
 Car Wars - per Steve Jackson
 Champions - per Hero Games, un multe vetere joco de superheroes.
 OGRE - per Steve Jackson
 Other Suns
 Pendragon
 Ringworld - basate super le obras per Larry Niven
 Stormbringer - basate super le obras per Michael Moorcock
 Superworld

 Disveloppatores e editores notabile de JdR 
 Chaosium
 Fantasy Productions - Compania german que publica DSA e plure JdR traducite.
 FASA
 Gary Gygax
 Iron Crown Enterprises
 Steve Jackson Games
 TSR -- esseva acquirite per Wizards of the Coast, que plus tarde esseva acquirite per Hasbro.
 White Wolf